google/wiki40b huggingface dataset:
Øyekreft

Øyekreft er en sjelden kreftlidelse. Omtrent 50 mennesker i Norge rammes av øyekreft hvert år.
Øyekreft er relativt sjelden, men kan ramme både barn og voksne. Hos barn heter sykdommen Retinoblastom. Det er cirka 6 barn som rammes av dette årlig. Det er viktig at diagnosen stilles tidlig, og de aller fleste barna overlever i dag med bevart syn
Øyekreft hos voksne utgår som regel fra en ondartet føflekksvulst, malignt melanom.
Channing Tatum

Filmografi

År
Film
Rolle
Kommentarer
2005Coach CarterJason Lyle
HavocNick
Direkte til video
SupercrossRowdy Sparks
2006She's the ManDuke Orsino
Step UpTyler Gage
A Guide to Recognizing Your SaintsAntonio
Begrenset utgivelse
2007The TrapGreg
2008Step Up 2: The StreetsTyler Gage
CameoStop-LossSteve Shriver
Battle in SeattleJohnson
Begrenset utgivelse
2009SparksSundance Film FestivalFightingShawn MacArthur
G.I. Joe: The Rise of CobraDuke/Conrad Hauser2010Dear JohnJohn Tyree
Earth Made of GlassExecutive Producer with Jenna DewanPost-Production
2011HaywireTBA
Post-Production
The DilemmaTBA
Post-Production
The EagleMarcus Aquila
Post-Production
Son of No OneTBA
Post-Production
The VowLeo Carpenter
The Stanford Prison ExperimentTBA
Annonsert
2012IonTBA
Annonsert
G.I. Joe 2Duke/Conrad Hauser
Annonsert
Magic MikeMagic Mike
Director: Steven Soderbergh
21 Jump StreetJenko
2013White House DownCale
FoxcatcherMark Schultz
2014
22 Jump Street
Jenko

Directors

 Phil Lord, Christopher Miller
Boksing under Europalekene 2019

Boksing under Europalekene 2019 ble arrangert i Uruchie Sports Palace i Minsk fra 21. til 30. juni. 317 utøvere fra 44 nasjoner deltok i 15 vektklasser, hvorav fem for kvinner og ti for menn.
Terminal Central de Autobuses del Poniente

Terminal Central de Autobuses del Poniente, også kjent som Observatorio, er den vestlige av de fire bussterminalene i Mexico by. Den brukes hovedsakelig for ruter til og fra de vestlige delene av landet. Terminalen befinner seg i colonia Real del Monte i Álvaro Obregón, ved veiene Sur 12 og Avenida Río Tacubaya. Den har 115 perronger, 60 parkeringsplasser for busser og seks ventesaler. Terminalen har overgangsmulighet til metroens Observatorio stasjon.
Aleksej Mirantsjuk

Landslaget

7. juni 2015 spilte han sin første landskamp for Russland mot Hviterussland. Han scorte også sitt første landslagsmål i denne kampen.
Han ble tatt ut i Russlands tropp til FIFA Confederations Cup 2017 i Russland.
Han ble tatt ut i Russlands tropp til VM i fotball 2018 i Russland.
Työväen pääneuvosto

Seter

I begynnelsen var det meningen at Työväen pääneuvosto skulle bestå av 35 medlemmer, men etterhvert steg antallet til 40. Medlemmene representerte fire arbeiderorganisasjoner i overensstemmelse med en kvoteordning man hadde blitt enig om: 
Finlands sosialdemokratiske parti hadde 15 seter, Suomen ammattijärjestö (Finska Landsorganisationen) og Den røde garde hadde begge ti seter og Helsingin Työväenjärjestöjen Eduskunnalla (som ble etablert etter Februarrevolusjonen i Russland) hadde fem seter. Sistnevnte trakk seg fra ett sete, slik at sosialdemokratene fikk en representant fra hver valgkrets.
Lapplands valgkrets og Vasas nordlige valgkrets ble stående uten representanter. Dette gjorde det i sin tur mulig for Finlands Svenska Socialdemokrater og sosialdemokratenes kvinneforbund å få inn sine representanter.
Duvefjorden

Duvefjorden er en fjord på nordsida av Nordaustlandet på Svalbard. Den ligger som grense mellom Prins Oscars Land i vest og Orvin Land i øst. Fjorden strekker seg rundt 35 kilometer sørover mellom Platenhalvøya i øst og Glenhalvøya i vest og er 12-13 kilometer bred.
Fjorden har innløp mellom Kapp Platen i vest og Repøyane i øst. Vest for Platenhalvøya ligger Rijpfjorden og Nordenskiöldbukta. I den austre fjordbotnen strekker Duvebreen seg helt ut til havet. Ellers er det Austfonna som starter litt lengre inn i landet i sør.
Petermannkjedene

Petermannkjedene er et stort fjellområde i Dronning Maud Land, beliggende sentralt i Wohlthatmassivet i Fimbulheimen. Petermannkjedene består av fjellkjedene Austre Petermannkjeda, Midtre Petermannkjeda, Vestre Petermannkjeda, Søre Petermannkjeda samt Pieckryggen.
Fjellområdet ble fotografert fra fly og grovt kartlagt av den tyske antarktisekspedisjonen 1938–39 under ledelse av Alfred Ritscher, som oppkalte fjellområdet etter den tyske geografen August Petermann (1822–78).
Cort Piilsmauet (Bergen)

Cort Piilsmauet er en bratt, brostensbelagt gate på Nordnes i Bergen. Den løper fra Klosteret ved Corps de Garde og ned til Strandgaten, ved det området som i eldre tid ble kalt Stranden. Cort Piilsmauet er en av byens eldste gateløp, og selve veifaret stammer fra middelalderen.

Navnet

Cort Piilsmauet har ikke endret navn eller løp siden 1600-tallet. Navnet har vært skrevet på mange ulike måter, som Kortpil-, Korpil-, Korpel-, eller Koppel-. Gaten er oppkalt etter den hanseatiske kjøpmannen Cort Piil, som var rådmann i Bergen fra 1580-årene til ca. 1600. Han holdt opprinnelig til på Bryggen, men løste etter hvert borgerskap og slo seg ned på Stranden. Langs gaten løp engang en liten bekk som i 1625 ble kalt Altenaa. Denne kan ha vært opphavet til navnet på Altonagården som ligger nederst i Cort Piilsmauet. Bygningsmiljøet består av gamle trehus, og trehus med murforblendere fra tiden etter 1830. Borgerskolen (senere Laadings skole) lå i smuget fra 1830-1871.

Brannherjet strøk

Cort Piilsmauet har vært rammet av storbrann flere ganger. Brannene vi med sikkerhet vet omfattet smauet var i 1489, 1589, 1623, 1660, 1686, 1702, 1756, 1771 og 1830.
Den siste storbrannen skjedde den 26. februar 1830. Da brant området helt fra Holbergsallmenningen og opp til Corps de Garde på Klosteret. Brannen startet på Murallmenningen, og hele 119 bygninger brant ned. Bergen fikk etter dette en egen bygningslov, som blant annet sa at bygninger skulle bygges i mur, eller forblendes med mur eller annet materiale.

Fredning

Cort Piilsmauet ligger på automatisk fredet bygrunn, og er del av et område regulert til spesialområde bevaring etter Plan- og bygningslovens § 25.6. Området er regnet som et av byens mest bevaringsverdige, og de antikvariske verdiene er høye.
Forfatteren Amalie Skram (1846–1905) ble født i Cort Piilsmuget 1, og bodde i andre etasje sammen med familien til hun giftet seg i 1864. Bygningen ble oppført i 1835, etter at området hadde brent i 1830. Trehuset ble forblendet med zinkplater etter den nye bygningsloven. Huset er et tidstypisk bergensk bolighus, og autentisiteten er bevart fram til i dag. Vinduene er skiftet, men har original plassering, og gatedøren er original. Cort Piilsmauet 1 har svært høy verneverdi både historisk og arkitekturhistorisk. En minneplate over forfatteren ble satt opp her 1994.

Altonagården

Ved bunnen av Cort Piilsmauet ligger Altonagården, der deler av Augustin Hotel holder til idag. I dette gamle bygårdskomplekset fant man i starten av 1700-tallet auksjonslokaler, møtelokaler for borgerrepresentantene «De eligerte menn» i Bergen magistrat, og herberge. Fra 1774 holdt Det harmoniske selskab (idag Bergen filharmoniske orkester) til her både for øvelser og konserter, og «Det dramatiske selskab» holdt teateroppvisninger. Kun kjellerlokalene er igjen av det opprinnelige bygningskomplekset. Dette ble restaurert av eierne av Augustin Hotel i 1997, og gjenoppstod som Altona bar.
Kongsberg Teaterlag

Kongsberg Teaterlag (stiftet i 1987) er et amatørteaterlag fra Kongsberg.

Historie

Kongsberg Teaterlag ble stiftet i 1987 av Olav Såtvedt og Arve Fretheim da de holdt på med oppsettingen av spillet «Alle for en og en for alle» basert på den historiske romanen «Så edelt et malm».
Kaohsiung

Kaohsiung (kinesisk: 高雄, tongyong pinyin: Gaosyóng, hanyu pinyin: Gāoxióng, POJ: Ko-hiông) er en storby i Taiwan. Den er Taiwans tredje største by, og en av republikkens fem regjeringsumiddelbare byer. 
Befolkningen var i 2019  2 773 199 innbyggere. Dette er et kraftig hopp, noe som mest skyldes grenseutvidelse: Den 15. desember 2010 tok den opp i seg hele det tidligere Kaohsiung fylke.
A. E. Dor

A. E. Dor er et konjakkhus.

Historie

Huset ble grunnlagt av Amédée Edouard Dor i 1858. Han kom fra en konjakkfamilie (familien hadde vinmarker i Balzac og Ruffec), men ønsket å etablere et konjakkhus og drive med konjakk på full tid. Hans fokus var gamle kvalitetskonjakker, og han brukte mye av den første tiden på å reise rundt og kjøpe inn gamle konjakker. Mye av det han kjøpte inn hadde mer enn 70 års fatlagring. Da A.E Dor døde overtok hans svigersønn, Noël Denieul-Dor, og han videreførte tradisjonen med å samle inn gamle parti med konjakk.
Fortsatt sitter A. E. Dor på mye gammel konjakk, fra denne perioden. Som andre konjakkhus, lagres de eldste skattene i «le paradis», et navn som brukes på den delen av lagrene som inneholder de eldste konjakkene. Noen av disse har ligget så lenge at de har fått redusert alkoholprosenten sin til 30%. Dette skyldes fordamping av alkohol, en prosess som kalles «englenes andel» (se artikkel om konjakk). Noen av disse selges som de er, dvs at de ikke bare inngår som en liten andel i en blanding. Konjakk skal ifølge reglene fra BNIC ikke være under 40% (regel fra 1946), men A. E. Dor var det første konjakkhuset (1951) som fikk tillatelse til å selge konjakk med lavere alkoholprosent. Dette gjaldt deres «Très Vieilles Grandes Champagnes».
Huset anses som et av de som selger kvalitetskonjakk, ved at de har mye gammel konjakk, samt at de ikke bruker mye tilsetningsstoffer. Det er få, om noen, andre hus som kan måle seg med A. E. Dors samling av gamle skatter. De har cognac liggende i glassballonger, som er fra bl.a. 1805, 1811, 1834 og 1858, dvs. fra perioden før vinlusangrepet ødela vinstokkene i cognac-regionen. 
I 1980 kjøpte Jacques Riviere huset, sammen med sin bror. Jacques jobbet i tekstilbransjen, og reiste mye, og det sies at han kjøpte firmaet for at hans kone Odile Rivière skulle ha en hobby mens han var borte. Odile døde imidlertid i en bilulykke i 1992, og Jacques og barna overtok da huset. A. E. Dor Vieille Rèserve No. 11 ble utviklet av nettopp Odile.
Grand Falls vannkraftverk

Grand Falls vannkraftverk  er en demning med et vannkraftverk på elva Saint John River i provinsen New Brunswick i Canada. Det har en installert produksjonskapasitet på 64 MW fordelt på 4 like store turbiner. Anlegget ble utbygd i 1931. Operatør er energiselskapet New Brunswick Power (New Brunswick System Operator).
Stift Melk

Stift Melk eller Klosteret i Melk er et historisk benediktinerkloster i den østerrikske byen Melk, og er et av verdens meste berømte klostre. Det ligger på en høy klippe ved Donau.
Klosteret ble grunnlagt i 1089, da markgreve Leopold II ga et av slottene sine til benediktinermunkene. Det ble grunnlagt en skole der i det 12. århundre, og klosterbiblioteket ble snart kjent for sin store samling av manuskripter. I tillegg ble det laget mange manuskripter i klosteret.
Dagens imponerende barokkanlegg ble bygget mellom 1702 og 1736, tegnet av arkitekten Jakob Prandtauer. Spesielt imponerende er klosterkirken med freskoer av Johann Michael Rottmayr og biblioteket med sin store samling middelaldermanuskripter.
Klosterskolen eksisterer fortsatt og har idag 900 elever av begge kjønn.
Umberto Eco ga en av hovedpersonene i sin kjente roman Rosens navn navnet «Adso fra Melk», som en hyllest til klosteret og dets berømte bibliotek.
Henrik I av Sachsen

Bakgrunn

Henriks familie lar seg føre tilbake på farssiden bare til hans bestefar Liudolf. Denne er flere ganger omtalt som comes (greve) i kildene, og hadde som sådan oppgaven å utøve kongelige rettigheter i et bestemt grevskap, et comitatus. Liudolfingernes gods lå i de vestlige utløpere av Harz, ved elvene Leine og Nette, med Gandersheim, Brunshausen, Grone og muligens Dahlum og Ahnhausen. Denne rikdom kunne slekten i stor utstrekning takke sine tette bånd til de karolingiske konger i det østfrankiske rike for, idet Liudolfs forfedre hadde engasjert seg på deres side i Sachsenkrigene. I områdene de kontrollerte var det en rekke viktige kvinneklostre, noen av dem grunnlagt av dem selv.
Liudolf var gift med Oda, datter av en frankisk stormann. Av dette ekteskapet utgikk blant annet barna Otto og Brun. Det var antakelig Brun som skulle overta som liudolfingeres slektsoverhode. Han falt i kamp i 880 da han med en saksisk hær støtte sammen med normannere. Kildene sier lite om Ottos stilling, men under ikke nærmere kjente grunner ble han legabbed for rikklosteret Hersfeld og utøvet stor innflytelse i det saksisk-frankiske område. Otto er den eneste kjente legabbed i det østfrankiske rike, noe som understreker hans betydning. Han var gift med Hadwig av den frankiske slekt kjent som de eldre Babenbergerne. Et av deres barn var Henrik.

Konge

Henrik ble konge etter sin onkel Konrad I etter at han på sin dødsseng overtalte sin bror, markgreve Eberhard av Franken, til å tilby kronen til Henrik, som var en av hans hovedmotstandere. Grunnen var at han så på Henrik som den eneste prinsen som var i stand til å holde kongedømmet sammen mot de interne stridighetene blant hertugene og mot de pågående invasjonene til madjarene. Eberhard og den øvrige frankiske adelen aksepterte Konrads råd, og Henrik ble valgt til konge som Henrik I i 919 ved Fritzlar.
Henrik invaderte de nordiske områdene, hvor danskene hadde beseiret friserne og gjorde ifølge munken og historikeren Widukind av Corvey i sin bok Rex gestae Saxonicae  den danske konen til vasall under Henrik. Han inntok også områder som hadde tilhørt venderne etter at disse hadde angrepet Tyskland sammen med danskene. Videre erobret han Slesvig i 934.
Han erobret videre hertugdømmet Bayern og kongedømmet Lorraine og ga disse som arveland til sine barn.
Da han døde av slag i sitt palass i Memleben var alle de tyske stammene samlet til et rike, og Henrik blir derfor ansett som den første tyske kongen og den som la grunnlaget for Det tysk-romerske riket. Dette ble fullført av hans sønn Otto.
Singlesculler

Singlesculler  er en konkurranserobåt som er ca. åtte meter lang. Den ros av én person med to årer. Båtklassen er olympisk klasse for både kvinner og menn. Minimumsvekten til skroget er 14 kg.
Norge har én olympisk mester i singlesculler – Olaf Tufte fra OL i Athen 2004 og OL i Beijing 2008. Singlesculler var på OL-programmet allerede under Sommer-OL i 1900.
Singlescullere brukes ofte som trening for roere i båter med flere personer. Dette på grunn av at det i singlescullere ikke er andre som skaper bevegelse i båten, og at man da lettere kan perfeksjonere teknikken. Av samme grunn brukes også singlesculler ofte som målestokk for å velge ut roere til større båter, da man enkelt kan måle de enkelte roere opp mot hverandre.
Jianguomen

Jianguomen (forenklet kinesisk: 建国门; tradisjonell kinesisk: 建國門; pinyin: Jiànguómén), som betyr «nasjonsbyggingens port», var en byport gjennom Beijings bymur, men er nå et trafikknutepunkt i Beijing øst for sentrum.

Historie

Jianguomen var ikke en av de 16 opprinnelige byportene fra 1400-tallets bymur under Mingdynastiet. Porten var en åpning på sørsiden av Beijings indre bymur som ble til i 1939 under den japanske okkupasjon for å lette tilgangen til Beijings østlige bydeler, som på den tiden ble industrialisert. Porten fikk navnet «nasjonsbyggingens port» i november 1945, etter at byen var blitt tilbakeført til kinesisk styre.
Det eldste landemerket her er Beijings gamle observatorium.
I 1970-årene åpnet en rekke vestylige land ambassader i området nordvest for Jianguomen. I 1973 ble Beijing Friendship Store flyttet fra Wangfujing til Jianguomen ytre gate. Jianguo-hotellet, rett øst for Jianguomen, åpnet i 1982, var det første sino-utenlandske joint venture hotell i Beijing.
Gyldendal (Danmark)

Eierforhold

I dag er forlaget notert på Københavns Fondsbørs og eies av en rekke aksjonærer: Museumsfonden af 7. december 1966 (32,4 %), Chr. Augustinus Fabrikker (27,7 %), LD Invest A/S (10,6 %), Pensionskassen for Magistre og Psykologer (5,1 %) og Lars Ole Kornum (2,5 %). Museumsfonden af 7. december 1966 kontrollerer 60,79 % av stemmene. Direktør er siden 1999 Stig Andersen. I tillegg til flere datterforlag eier Gyldendal også distribusjonsvirksomheten Nordisk Bog Center som betjener flere danske forlag.
I 2012 var egenkapitalen på 300 millioner kroner, ned fra 450 millioner kroner i 2007. Årsaken til lavere egenkapital tilskrives først og fremst kjøpet av Krea Media.
Moss Glassverk

Moss Glassverk produserte glassemballasje fra etableringen i 1898 til det ble nedlagt i 1999.

Bakgrunn

Selskapet ble stiftet 18. januar 1898 som AS Moss Glasværk, senere endret man bedriftsnavnet til Moss Glassverk AS. Produksjonen startet 22. desember og var helmanuell med én smelteovn og 32 glassblåsere. Disponenten for verket og mange av arbeiderne var svenske, med erfaring fra Liljedahls glassverk i Värmland. Etterhvert ekspanderte driften og i 1907 hadde verket to smelteovner og 65 glassblåsere.
I 1913 ble den første flaskeblåsemaskinen kjøpt inn til Moss Glassverk. Like etterpå fusjonerte Laurvig Glasværk med Moss Glassverk. Samme år ble Bergen Glasværk føyet til selskapet. Produksjonen ved Laurvig Glasværk ble lagt ned i 1926 og året etter Bergen Glasværk. Fra 1927 hadde Moss Glassverk monopol på produksjon av glassemballasje i Norge.
I 1920-årene utvidet Moss Glassverk til også å produsere konserveringsglass (Norgesglass) og medisinflasker. På slutten av 1930-årene produserte Moss Glassverk 20 millioner enheter i året. På det meste, i 1972, var produksjonen oppe i 187 millioner enheter årlig.
I 1954 fikk glassverket sitt eget varemerke, MG.
I 1999 ble Moss Glassverk lagt ned.
Både produksjonslokaler og administrasjonslokaler på Jeløya er i dag revet. Området hvor verket lå er i dag delvis bebygget med boligblokker.
Klaus Knegg

Klaus Knegg (eng. Horace Horsecollar) er en tegnefilm- og tegneseriefigur skapt av Ub Iwerks og Walt Disney. Klaus Knegg opptrer som regel som bifigur i fortellingene om Mikke Mus. Hans første opptreden var i filmen The Plow Boy fra 1929. Klaus Knegg er en hest, og går alltid med et karakteristisk bogtre rundt halsen. Han er venn av Mikke Mus, Langbein og Klara Ku.
Ectopsocidae

Utseende

Små (1,5–2,5 mm), tettbygde, brune støvlus. Antennene består av 13 ledd, føttene er to-leddete. Forvingen er kort og bred, og holdes i hvile flatt over bakkroppen, ikke taklagt som hos de fleste støvlus. Vingen er klar uten flekker, membranen vanligvis hårløs. Cellen areola postica (ved forvingens bakkant) mangler hos denne familien. Vingemerket (pterostigma, ved forvingens framkant) er rektangulært.

Levevis

Disse støvlusene lever mellom visne blader, både slike som fortsatt henger på treet og i løvstrø.

Utbredelse

Familien er utbredt i alle verdensdeler bortsett fra Antarktis, med flest arter i Asia.
French Open 1995

French Open 1995 ble spilt på Roland Garros-stadion i Paris i perioden 29. mai til 11. juni. French Open er en Grand Slam-turnering i tennis på grus. Thomas Muster fra Østerrike beseiret Michael Chang i singlefinalen for herrer og Steffi Graf vant over Arantxa Sánchez Vicario i damefinalen.
Casey (forskningsstasjon)

Historie

Casey ligger i nærheten av den nedlagte Wilkes Station, som ble etablert av USA i forbindelse med Det internasjonale geofysiske år (IGY) i 1957/58. Australia overtok Wilkes etter IGY, men de amerikanske bygningene var allerede blitt ubrukelige på grunn av akkumulering av snø. På slutten av 1960-tallet ble den første Casey Station, oppkalt etter Richard Gardiner Casey, bygget på motsatt side av Newcomb Bay. Disse bygningene var særegne ved at de ble plassert på påler, slik at vinden kunne blåse under dem for å unngå problemer med oppbygging av snø. Bygningene ble koblet sammen med tunneler av korrugerte stålrør. Denne løsningen var velfungerende en stund.
Den nåværende hovedbygningen til Casey Station («Big Red Shed») ble bygget i slutten av 1980-årene som en del av austaralske myndigheters antarktiske gjenoppbyggingsprogram. Den ble prefabirkert i Hobart og tatt i bruk i 1988. Det er en av de største strukturene på det antarktiske kontinent.

Forskning

En av hovedårsakene til Caseys plassering, er muligheten for å studere Law Dome, en miniatyrversjon av den antarktiske iskappen.

Flystriper

Cassey har en viktig rolle som knutepunkt for det australske antarktisprogrammet. Wilkins Runway, 65 kilometer sør for Casey Station, jetflyforbindelse med Hobart. Det første Airbus A319-flyet landet her den 9. desember 2007. Den mindre Casey Station Skiway ligger 8 kilometer øst for stasjonen og åpnet 30. desember 2004.
Chrysopida

Utseende

Middelsstore (ca. 8 millimeter), avlange, mørke bladbiller, ofte med grønnlige metalliske tegninger. Slekten kan overflatisk minne om trebukker i slekten Doliops og snutebiller i slektene Metapocyrtus og Pachyrrhynchus, som den lever sammen med. Hodet er fremstrakt med en kort "snute". Antennene er tynne, noe kortere enn kroppen. Pronotum er rundet, en del smalere enn de korte og jevnbrede dekkvingene, som har fine punktrader. Beina er nokså lange og kraftige, særlig forbeina er fortykkede, med en liten tann på undersiden av det klubbeformede låret.

Levevis

Både larvene og de voksne (imago) er planteetere.

Utbredelse

Slekten er utbredt i Sørøst-Asia (Filippinene).
Arbeidsgiver (tidsskrift)

Arbeidsgiver er et blad for ledere, kontorsjefer og andre ansatte som jobber med personal, lønn og økonomi.
Temaene det står mest om i bladet er drift, vekst, ledelse, HR, HMS, fravær og reise.
Bladet ble startet av Bjørn Garder i 1984 og utgis fortsatt av Info Forlag AS. Garder satt som redaktør frem til 2012, da Magnus Schaft overtok.
Flate

En flate er et todimensjonalt, geometrisk objekt som vanligvis befinner seg i det tredimensjonale, euklidske rommet. Den kan være overflaten til et tredimensjonalt objekt som for eksempel en kuleflate, eller den kan være mer abstrakt og definert ved matematiske ligninger.
I motsetning til et plan, er en flate i alminnelighet ikke plan eller flat. Derimot vil den være krum definert ved en krumning. Denne geometriske egenskapen ble først systematisk undersøkt av den tyske matematiker og geodet Carl Friedrich Gauss for to hundre år siden.
Den nærmeste omegnen rundt hvert punkt på en topologisk flate er identisk med eller kan avbildes på en liten del av et todimensjonalt, euklidsk rom. Det kan benyttes til å koordinatisere punktene i omegnen. Kan også avstand mellom punktene og vinklene mellom linjer i hver omegn bestemmes, vil man kunne  beskrive hele flatens egenskaper ved riemannsk geometri. Dette er en generalisering av euklidsk geometri. Hvis de to reelle koordinatene kan erstattes med en kompleks koordinat på en konsistent måte, har man med en Riemann-flate å gjøre. Matematisk sett har disse stor interesse. De kan systematisk klassifiseres ved deres genus som er et uttrykk for deres globale krumning.
Flater kan også defineres mer abstrakt som todimensjonale varieteter eller ved algebraiske funksjoner. Disse flatene vil i alminnelighet ha en mer komplisert topologi og kan skjære gjennom seg selv i singulære punkt eller linjer. Ofte kan de bedre forståes ved å beskrive dem i omsluttende rom med dimensjoner som er større en tre eller i projektive rom.
RAND Corporation

RAND Corporation (navnet hentet fra akronymet Research ANd Development) er en amerikansk ideell tankesmie som ble stiftet i 1948 for å gi vitenskapelige råd til USAs forsvar. Siden har organisasjonen utvidet sin målgruppe til å omfatte andre staters myndigheter, internasjonale organisasjoner og kommersielle virksomheter.
RAND har omkring 1 700 ansatte og hovedkontor i Santa Monica i California.
RAND har vært sentral i utviklingen av amerikansk militær doktrine og strategi, blant annet konseptet terrorbalanse basert på arbeid innen spillteori under den kalde krigen.
Oliver Norwood

Landslaget

Han ble tatt ut i Nord-Irlands EM-tropp til EM i Frankrike 2016.